Morvran

Morvran a lavarer eus meur a evn-mor eus ar genad Phalacrocorax. Dre vras e lavarer morvaout anezho er yezh komzetBerr (Alan-Gwenog), Ichtyonymie bretonne, 1973, levr II, R 459; morvaout (ger gourel) hag adstummoù koulz lavaret e pep lec'h, morvran en ul lec'h hepken (Molenez)..

Laboused brazik int, hag a vez o splujañ e-pad pell evit tapout pesked. Hir eo o c’horf hag o gouzoug ha kreñv eo o figos. A bep seurt spesadoù anezho a gaver dre ar bed, er broioù tomm hag er broioù klouaroc’h. War an holl gevandirioù ez eus spesadoù morvrini, nemet e Suamerika. Du eo an darn vrasañ anezho, met en hantervoul ar su ez eus spesadoù gant muioc’h a livioù. Kavet e vezont war vord ar mor hag en-dro d’al ledennadoù dour dous ivez.

E Breizh e kaver daou spesad anezho : 
 ar vorvran vras (Phalacrocorax carbo)
 ar vorvran-guchenn (Phalacrocorax aristotelis).
Ar morvrini bras a vev war an aod ha war ar stêrioù hag al lennoù. Ar morvrini kuchenn, avat, ne gaver nemet war vord ar mor. Ned eont ket gwall bell diouzh an douar peurliesañ. 
Ur spesad all a gaver en Europa : ar vorvran gorr (Phalacrocorax pygmeus).
E-touez ar spesadoù morvrini a gaver er c'hevandirioù all, ez eus lod zo en arvar.

Pa vezont o neuial war c’horre ar mor, ne vez gwelet nemet o gouzoug hir a-zioc’h an dour. Dindan ar gorre e c’hellont neuial aes betek 20 metr donder ha chom en dour e-pad ur vunutenn. Pa vez ur vorvran o splujañ evel-se ez a war-raok buan-kenañ, evit tapout pesked. Laboused lontek int kontet da vezañ, dreist-holl ar morvrini bras. En abeg da se ne blijont ket kalz d’ar besketaerien e Breizh.
E broioù reter Azia (Sina pe Japan) e vezont doñvaet gant an dud da besketa.

Er c’hontrol diouzh a c’hoarvez gant an darn vrasañ eus an evned palvezek all, e vez treuzet o fluñv gant an dour. Abalamour da se e chom gleb o fluñv e-pad pell. Gwelet e vezont alies o klask sec’hiñ war ar reier, gant o divaskell digor bras e stumm ur groaz. Pa vezont o klask dibradañ da nijal pelloc’h, e chomont tost d’an dour e-pad pell, rak gant o fluñv gleb int re bounner da c’hellout sevel buan. 
Bevañ a reont a vandennadoù bras peurliesañ. 

 Spesadoù 
34 spesad morvrini zo :
 morvran Afrika, Phalacrocorax africanus
 morvran-guchenn, Phalacrocorax aristotelisDavid Alvarez Fernández, Abel Fernández Guttiérez ha José Francisco García-Rovés, El cormoran moñudo en el concejo de Cudillero, 1995, Uviéu, Asturiez.
 ar vorvran impalaerel (Leucocarbo atriceps)
 morvran skouarnek, Phalacrocorax auritus
 Phalacrocorax bougainvillii
 Phalacrocorax brasilianus
 morvran Campbell, Phalacrocorax campbelli
 morvran ar C'hab, Phalacrocorax capensis
 morvran Japan, Phalacrocorax capillatus
 morvran vras, Phalacrocorax carbo
 Phalacrocorax carunculatus
 Phalacrocorax chalconotus
 Phalacrocorax colensoi
 Phalacrocorax coronatus
 Phalacrocorax featherstoni
 Phalacrocorax fuscescens
 morvran India, Phalacrocorax fuscicollis
 Phalacrocorax gaimardi
 morvran Galapagos, Phalacrocorax harrisi
 Phalacrocorax magellanicus
 Phalacrocorax melanoleucos
 Phalacrocorax neglectus
 Phalacrocorax niger
 Phalacrocorax nigrogularis
 Phalacrocorax onslowi
 Phalacrocorax pelagicus
 Phalacrocorax penicillatus
 Phalacrocorax perspicillatus
 Phalacrocorax punctatus
 morvran gorr, Phalacrocorax pygmeus
 Phalacrocorax ranfurlyi
 Phalacrocorax sulcirostris
 morvran dremm ruz, Phalacrocorax urile
 Phalacrocorax varius

 Rummatadur 
Diouzh ar rummatadurioù e vez renket ar morvrini en urzhiad Pelecaniformes pe Ciconiiformes.

 Sell ivez 
  Rummad al laboused renket hervez o anv boutin
  Rummad al laboused renket hervez o anv skiantel

 Levrlennadur 
 (troet gant) T Huon ha P. an Habask, Laboused an Arvor, Embannadurioù Al Lanv, 1984
 David Alvarez Fernández, Abel Fernández Guttiérez ha José Francisco García-Rovés, El cormoran moñudo en el concejo de Cudillero, 1995, Uviéu, Asturiez.

 Liammoù diavaez 

 Roll saoznek ar spesadoù morvrini.

 Notennoù 

Rummad:Familhoù evned